**Dôvodová správa**

**I. Všeobecná časť**

Návrh nariadenia vlády Slovenskej republiky, ktorým sa ustanovuje národná tabuľka frekvenčného spektra, bol vypracovaný na základe Plánu legislatívnych úloh vlády SR na rok 2022 a podľa § 4 ods. 2 písm. b) a § 33 ods. 2 zákona č. 452/2021 Z. z. o elektronických komunikáciách, v spolupráci s členmi Medzirezortnej komisie pre harmonizáciu využívania frekvenčného spektra, t. j. s Úradom pre reguláciu elektronických komunikácií a poštových služieb, Ministerstvom obrany Slovenskej republiky, Ministerstvom vnútra Slovenskej republiky a Slovenskou informačnou službou.

Národná tabuľka frekvenčného spektra (ďalej len „NTFS“) je špecifický materiál, ktorý je pripravovaný skupinou odborníkov z vyššie uvedených rezortov a obsahuje najmä:

* údaje o frekvenčnom pásme a jeho pridelení pre príslušné rádiokomunikačné služby podľa aktuálneho Rádiokomunikačného poriadku (RR) pre Región 1 (Slovensko je súčasťou tohto regiónu),
* údaje o frekvenčnom pásme a jeho pridelení v Slovenskej republike, pričom spravidla toto pridelenie nepresahuje pridelenia pre služby podľa RR, pásmo však môže byť pridelené pre menej služieb,
* informáciu, či je príslušné frekvenčné pásmo v Slovenskej republike pridelené na civilné alebo vojenské účely,
* poznámky k prideleniu frekvenčného pásma (napr. údaje o chránených frekvenciách),
* informácie o využití frekvenčných pásiem pre konkrétne aplikácie v rámci rádiokomunikačnej služby, pričom je rešpektovaný zoznam aplikácií podľa rozhodnutia Európskeho komunikačného výboru ECC/DEC/(01)03 o Frekvenčnom informačnom systéme Európskeho komunikačného úradu (ECO Frequency Information System – EFIS) a poznámky k tomuto využitiu.

Okrem toho NTFS obsahuje aj poznámky k prideleniam frekvenčných pásiem podľa RR, vysvetlenie špecifických výrazov z oblasti správy frekvencií, definície kategórií (rádiokomunikačných) služieb, definície výrazov z oblasti zdieľania frekvencií (kategórie rušení), definície kategórií pridelení frekvenčných pásiem a skratky použité v NTFS.

V porovnaní s NTFS, ktorá bola ustanovená nariadením vlády Slovenskej republiky č. 458/2021 Z. z., ktorým sa ustanovuje národná tabuľka frekvenčného spektra, boli v novom návrhu NTFS vykonané najmä nasledujúce zmeny:

1. Bol aktualizovaný zoznam skratiek – zo zoznamu skratiek boli vypustené skratky   
   GALILEO, GLONASS, GPS, INMARSAT a boli pridané skratky AMRD, ASM, HD-GBSAR, JTRS, NAVDAT, NMR, UAS a VDES.
2. V celej NTFS bolo aktualizované uvádzanie príslušných platných vykonávacích rozhodnutí Komisie schválených v roku 2022.
3. V celej tabuľke došlo k aktualizácii príslušných platných rozhodnutí ECC vydaných v priebehu roku 2022.
4. Vo frekvenčnom  rozsahu 9 – 148 kHz bolo doplnené v stĺpci „Využitie v SR“ civ. využitie „NMR“ .
5. Vo frekvenčnom  rozsahu 148 – 5000 kHz bolo doplnené v stĺpci „Využitie v SR“ civ. využitie „NMR“ .
6. Vo frekvenčnom  pásme 495 – 505 kHz bolo doplnené v stĺpci „Využitie v SR“ civ. využitie „NAVDAT“ .
7. Vo frekvenčnom  rozsahu 984 – 7484 kHz bolo nahradené v stĺpci „Využitie v SR“ civ. využitie „Eurobalise“ využitím „Železničné aplikácie“.
8. Vo frekvenčnom  rozsahu 5 – 30 MHz bolo doplnené v stĺpci „Využitie v SR“ civ. využitie „NMR“ .
9. Vo frekvenčnom  rozsahu 7300 – 23000 kHz bolo nahradené v stĺpci „Využitie v SR“ civ. využitie „Euroloop“ využitím „Železničné aplikácie“.
10. Vo frekvenčnom pásme 11175 – 11275 kHz bolo doplnené v stĺpci „Pridelenie v SR“ civ. pridelenie „LETECKÁ POHYBLIVÁ (OR)“ na primárnej úrovni a odstránené pridelenie „Letecká pohyblivá (OR)“ na sekundárnej úrovni.
11. Vo frekvenčnom pásme 26350 – 27500 kHz bolo doplnené v stĺpci „Využitie v SR“ civ. využitie „Železničné aplikácie“ a odstránené využitie „Ovládanie modelov“
12. Vo frekvenčnom  rozsahu 30 – 130 MHz bolo doplnené v stĺpci „Využitie v SR“ civ. využitie „NMR“.
13. Vo frekvenčnom pásme 52 – 66 MHz bolo odstránené v stĺpci „Využitie v SR“ civ. využitie „Nešpecifikované SRD“.
14. Vo frekvenčnom pásme 108 – 117,975 MHz bolo zmenené v stĺpci „Využitie v SR“ civ. využitie „Družicové navigačné systémy“ na „Satelitné navigačné systémy“.
15. Vo frekvenčnom pásme 174 – 223 MHz bolo nahradené v stĺpci „Využitie v SR“ civ. využitie „Rádiové mikrofóny“ využitím „Audio PMSE“.
16. Vo frekvenčnom pásme 400,15 – 401 MHz bolo doplnené v stĺpci „Pridelenie v SR“ civ. pridelenie „DRUŽICOVÁ POHYBLIVÁ (zostup)“ s využitím „Zemské stanice pre MSS“.
17. Vo frekvenčnom pásme 470 – 694 MHz bolo nahradené v stĺpci „Využitie v SR“ civ. využitie „Rádiové mikrofóny“ využitím „Audio PMSE“.
18. Vo frekvenčnom pásme 694 – 790 MHz bolo odstránené v stĺpci „Využitie v SR“ civ. využitie „Rádiové mikrofóny“.
19. Vo frekvenčnom pásme 868 – 890 MHz bolo v stĺpci „Využitie v SR“ civ. využitie „GSM-R“ nahradené využitím "RMR" (širší pojem, ktorý v sebe zahŕňa aj GSM-R).
20. Vo frekvenčnom pásme 915 – 930 MHz bolo v stĺpci „Využitie v SR“ civ. využitie „GSM-R“ nahradené využitím "RMR" (širší pojem, ktorý v sebe zahŕňa aj GSM-R).
21. Vo frekvenčnom pásme 960 – 1164 MHz bolo doplnené v stĺpci „Využitie v SR“ civ. využitie „SSR“ na primárnej úrovni a odstránené využitie „SSR“ na sekundárnej úrovni.
22. Vo frekvenčných pásmach 1164 – 1215 MHz a 1215 – 1240 MHz boli nahradené v stĺpci „Využitie v SR“ civ. využitia „GPS“ a „GLONASS“ využitím „SATELITNÉ NAVIGAČNÉ SYSTÉMY“.
23. Vo frekvenčnom pásme 1240 – 1260 MHz bolo nahradené v stĺpci „Využitie v SR“ civ. využitie „GLONASS“ využitím „SATELITNÉ NAVIGAČNÉ SYSTÉMY“.
24. Vo frekvenčnom pásme 1260 – 1300 MHz bolo nahradené v stĺpci „Využitie v SR“ civ. využitie „GALILEO“ využitím „SATELITNÉ NAVIGAČNÉ SYSTÉMY“.
25. Vo frekvenčnom pásme 1559 – 1610 MHz boli nahradené v stĺpci „Využitie v SR“ civ. využitia „GPS“ , „GLONASS“ a „GALILEO“ využitím „SATELITNÉ NAVIGAČNÉ SYSTÉMY“.
26. Vo frekvenčnom rozsahu 1668 – 1670 MHz bolo doplnené v stĺpci „Pridelenie v SR“ civ. pridelenie „DRUŽICOVÁ POHYBLIVÁ (vzostup)“ s využitím „Zemské stanice pre MSS“.
27. Vo frekvenčnom pásme 1800 – 1805 MHz bolo odstránené v stĺpci „Využitie v SR“ civ. využitie „TRA-ECS“.
28. Vo frekvenčnom pásme 2010 – 2025 MHz bolo odstránené v stĺpci „Využitie v SR“ civ. využitie „TRA-ECS“.
29. Vo frekvenčnom pásme 2300 – 2450 MHz bolo nahradené v stĺpci „Využitie v SR“ civ. využitie „Detekcia pohybu a ochrana“ využitím „Radioidentifikačné zariadenia“.
30. Vo frekvenčnom pásme 2450 – 2483,5 MHz bolo nahradené v stĺpci „Využitie v SR“ civ. využitie „Detekcia pohybu a ochrana“ využitím „Radioidentifikačné zariadenia“.
31. Vo frekvenčnom rozsahu 5000 – 5250 MHz bolo doplnené v stĺpci „Využitie v SR“ mil. využitie „Obranné systémy“ na primárnej úrovni a odstránené využitie „Obranné systémy“ na sekundárnej úrovni a taktiež bolo odstránené frekvenčné pridelenie „Letecká rádionavigácia“ na sekundárnej úrovni.
32. Vo frekvenčnom rozsahu 7250 – 7450 MHz bolo doplnené v stĺpci „Využitie v SR“ mil. využitie „Obranné systémy“.
33. Vo frekvenčnom rozsahu 7900 – 8025 MHz bolo doplnené v stĺpci „Využitie v SR“ mil. využitie „Obranné systémy“.
34. Vo frekvenčnom pásme 12,75 – 13,25 GHz bolo doplnené v stĺpci „Pridelenie v SR“ civ. pridelenie „DRUŽICOVÁ PEVNÁ (vzostup)“.
35. Vo frekvenčnom rozsahu 37,5 – 40,5 GHz bolo doplnené v stĺpci „Využitie v SR“ civ. využitie „Zemské stanice pre MSS“.
36. Vo frekvenčných pásmach 47,2 – 47,5 GHz, 47,9 – 48,2 GHz, 48,54 – 49,44 GHz, 50,4 – 51,4 GHz a 51,4 – 52,4 GHz bolo doplnené v stĺpci „Využitie v SR“ civ. využitie „Zemské stanice pre FSS“.
37. Vo frekvenčnom pásme 51,4 – 52,4 GHz bolo doplnené v stĺpci „Pridelenie v SR“ civ. pridelenie „DRUŽICOVÁ PEVNÁ (vzostup)“.
38. Vo frekvenčnom pásme 76 – 77,5 GHz bolo doplnené v stĺpci „Využitie v SR“ civ. využitie „HD-GBSAR“.
39. Vo frekvenčnom pásme 94,1 – 95 GHz bolo doplnené v stĺpci „Využitie v SR“ civ. pre POHYBLIVÚ službu a mil. využitie „Obranné systémy“ pre PEVNÚ a POHYBLIVÚ službu.
40. Vo frekvenčnom pásme 95 – 100 GHz bolo doplnené v stĺpci „Využitie v SR“ civ. pre PEVNÚ a POHYBLIVÚ službu a mil. využitie „Obranné systémy“ pre PEVNÚ a POHYBLIVÚ službu.

Zabezpečenie účelného využívania frekvenčného spektra, hospodárenie a  dohľad nad efektívnym využívaním frekvenčného spektra prináleží štátu a je zabezpečené prostredníctvom Úradu pre reguláciu elektronických komunikácií a poštových služieb.

Predložený návrh nariadenia vlády Slovenskej republiky nebude mať vplyvy na rozpočet verejnej správy, podnikateľské prostredie, sociálne vplyvy, vplyv na manželstvo, rodičovstvo a rodinu, vplyvy na životné prostredie, vplyvy na informatizáciu spoločnosti a ani vplyvy na služby verejnej správy pre občana.

Návrh nariadenia vlády Slovenskej republiky je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie.

**II. Osobitná časť**

### K § 1

V súlade s § 33 ods. 2 zákona č. 452/2021 Z. z. o elektronických komunikáciách sa ustanovuje nová národná tabuľka frekvenčného spektra.

### K § 2

V súvislosti s ustanovením novej národnej tabuľky frekvenčného spektra sa súčasne zrušuje doterajšie nariadenie vlády Slovenskej republiky č. 458/2021 Z. z., ktorým sa ustanovuje národná tabuľka frekvenčného spektra.

### K § 3

Ustanovuje sa účinnosť nariadenia vlády.

### K Prílohe

Príloha obsahuje podrobné rozdelenie frekvenčných pásiem, ktoré sú pridelené pre jednotlivé rádiokomunikačné služby na civilné účely a vojenské účely. NTFS je spracovaná s prihliadnutím na potrebu európskej harmonizácie, stupeň technického rozvoja rádiových zariadení a poskytovanie služieb v Slovenskej republike v konkrétnom frekvenčnom pásme pri súčasnom zabezpečení obrany a bezpečnosti štátu.